  Майя Бывальцева 3-тӥ куарусёнлы Удмуртиын 29 сюрслэсь трос адями грипплы пумит прививка пуктӥз ни. Со сярысь ивортэ элькунысь Тазалыкез утёнъя министерстволэн пресс-службаез. Кынман висёнъёс паськыт вӧлмыны кутскытозь улосвылын 680 сюрс адями прививка пуктыны чакламын, со пӧлын 250 сюрс нылпиос. Вакцинациез улон интыя эмъюртын ортчыны луэ. Со сяна, эмчос ужан интыосы, трос калык люкаськоно интыосы потаса ужало. Матысь нуналъёсы Ижкарын кӧня ке интыосын бадӟымъёслы прививка пуктылон радъялозы: 5-тӥ куарусёнэ 08:30-12:00 – Ижкарысь Шор рынокын. 7-тӥ куарусёнэ 15:00-19:00 – вузкаронъя но шулдыръяськонъя «Столица» огъетын. 8-тӥ куарусёнэ 11:00-14:00 – Удмуртиысь зоопаркын (медпунктлэн юртаз); 11:00-14:00 – вузкаронъя но шулдыръяськонъя «Талисман» огъетын (юртлэн куинетӥ этажаз); 11:00-16:00 – «Флагман» вузкарон центрын. Сьӧре паспорт но эм полис кутоно. Озьы ик 30-тӥ гудырикошконысен улон интыя эмъюртъёсын пиналъёслы но секытэн кышномуртъёслы прививка пуктон радъямын.  Тегъёс: Тазалык Ижкар висён Удмуртия грипп тазалыкезутён  